Eksterhanze

Den eksterhanze (Anseranas semipalmata) is de ienige soôrt uit de femielje Anseranatinae. 

 Kenmerk'n 
De ventjes zien hrotter dan de wuufjes, mè 't duudlukste verschil is de schedelknobbel van 't ventje. Die schedelknobbel kan wè 4 cm ôhe worn. 't Verschil mie are eendachtihen is dan ze bieni hin zwemvliezen ène. Eksterhanzen leven bie 't waeter mè ze zwemm'n nie vee. Eksterhanzen ruien t ele jaer deur zodan ze 't ele jaer kunn'n vliehen. Ze slaepen vaak in een boôm of op un oogspanniengsmaste. Ze lèn maximaâl 16 eiers die an ni 26-30 daegen uitkomm'n. Eksterhanzen komm'n voe in Australië, ok op Tasmanië en in Nieuw-Guinea.

 In Nederland 
In Nederland worn deêze soôrten nie vee ehouen, wan 't zien tropische soôrten en ze zien nie winterard. Ze èn bieni hin zwemvliezen dus bevriezen dr poôten eel snel. De kuukens zien nie sò zelfstandig wan ze worn eest deur der ouwers evoert. Deur dan eksterhanzen bieni hin zwemvliezen èn kunn'n ze nie hoed zwemm'n, mè an den are kant wè hoed in de takkn zitten.

Categorie:Veugel